En ganske stor (26-28 millimeter), avlang, metallisk farget praktskarabide, en av de største artene i slekten . Hode, pronotum og bein er ganske blanke med grønnlig, blåaktig eller fiolett metallglans. Dekkvingene er noe mattere, grønnlige eller rødbrunlige til svarte, ofte uten påfallende metallglans. Beina, særlig bakbeina, er svært kraftige med påfallende store klør ytterst på føttene.